1. ΝΟΜΟΘΕΤ. ΔΙΑΤΑΓΜΑ υπ' αριθ.1004 της 12/12 Οκτ. 1971 (ΦΕΚ Α΄ 199) Περί δημοσιογραφικού επαγγέλματος Αι υπό του παρόντος Ν.Δ/τος προβλεπόμεναι απαλλαγαί από του φόρου εισοδήματος, διατηρούνται εν ισχύι επί τω όρω της αμοιβαιότητος, δυνάμει του άρθρ. 15 παρ. 2 περίπτ. κγ΄ Ν.Δ. 1077/1971 (τόμ. 27 σελ. 194,37). ΚΕΦΑΛΑΙΟΝ Α΄ ΕΙΣΑΓΩΓΙΚΑΙ ΔΙΑΤΑΞΕΙΣ Εννοιολογικοί προσδιορισμοί Άρθρ.1.-9.(Κατηργήθησαν δια του άρθρ. 1 Νόμ. 780/1978, κατωτ. αριθ. 2). Άδειαι συντακτών Άρθρ.10.-1.Ο χρόνος προϋπηρεσίας συντάκτου ή υπαλλήλου τύπου εν ετέρα εφημερίδι ή ετέρω περιοδικώ του παρ’ ω εργάζεται λαμβάνεται υπ’ όψιν δια τον υπολογισμόν του χρόνου της κατ’ έτος παρεχομένης αδείας, κατά τας διατάξεις του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών», εφ’ όσον ο εργαζόμενος ούτος έχει υπηρεσίαν εν τω παρ’ ω απασχολείται εργοδότη πέραν του δωδεκαμήνου. 2.Δια την εφαρμογήν της προηγουμένης παραγράφου ο εργαζόμενος υποχρεούται, όπως κατά την πρόσληψίν του ή το βραδύτερον εντός τριάκοντα ημερών από ταύτης υποβάλη εις τον εργοδότην δήλωσιν περί του χρόνου προϋπηρεσίας του, ως συντάκτου. Η ακρίβεια της δηλώσεως δύναται, εν αμφισβητήσει, ν’ αποδειχθή δια προσαγωγής πιστοποιητικών των αντιστοίχων φορέων κοινωνικής ασφαλίσεως. Δικαιώματα- υποχρεώσεις δημοσιογράφων Άρθρ.11-21.(Κατηργήθησαν δια του άρθρ. 1 Νόμ. 780/1978, κατωτ. αριθ. 2). Δικαιώματα και υποχρεώσεις ανταποκριτών Άρθρ.22.-(1.Οι ανταποκριταί Τύπου της αλλοδαπής, τηρουμένων των γενικής ισχύος διατάξεων περί αλλοδαπών, έχουν τα αυτά δικαιώματα και  υποχρεώσεις προς τους Έλληνας συντάκτας, περί ων τα άρθρ. 12-13 του παρόντος, αναλόγως εφαρμοζόμενα). Η παρ. 1 κατηργήθη δια του άρθρ. 1 Νόμ. 780/1978 (κατωτ. αριθ. 2). 2.Οι ανταποκριταί Τύπου της αλλοδαπής απολαύουν των ακολούθων ατελειών και διευκολύνσεων: α)ατελείας φόρου δημοσίων θεαμάτων, β)παραδόσεως εις ελευθέραν χρήσιν των αυτοκινήτων των και ειδών επαγγελματικής ατομικής και οικιακής χρήσεως, εφ’ όσον είναι υπήκοοι άλλου Κράτους, γ.(Καταργήθηκε από την παρ. 2 άρθρ. 13 Νόμ. 1326/1983 (ΦΕΚ Α΄ 19, τόμ. 27, σελ. 46,502). δ)των εκπτώσεων και απαλλαγών εκ του φόρου εισοδήματος, των παρεχομένων εκάστοτε εις τους συντάκτας των ημερησίων εφημερίδων, του αναγκαιούντος εις τας κυρίας αποδοχάς αυτών τας κτωμένας αποκλειστικώς εκ της ασκήσεως του δημοσιογραφικού επαγγέλματος. Η τοιαύτη απαλλαγή χορηγείται βάσει αποδείξεων Τραπέζης, περί εισαγωγής συναλλάγματος προερχομένου εκ των ειδησεογραφικών επιχειρήσεων ή οργανισμών ους εκπροσωπούν, ε)θεωρήσεως ατελώς του γνησίου της υπογραφής των υπό της Γενικής Γραμματείας Τύπου και Πληροφοριών, ς)παροχής υπό της Γενικής Γραμματείας Τύπου και Πληροφοριών απασών των επαγγελματικών διευκολύνσεων κατά την άσκησιν των δημοσιογραφικών των καθηκόντων, εφ’ όσον αύται δεν προσκρούουν εις υφισταμένους ειδικούς περιορισμούς, ζ)εκπτώσεων, βάσει του άρθρ. 67 του διεθνούς τηλεγραφικού κανονισμού αναθεωρηθέντος εν Γενεύη το 1958, επί των αποστελλομένων τηλεγραφημάτων Τύπου, δια μεν τας χώρας της Ευρωπαϊκής διελεύσεως 50%, δια δε τας χώρας της υπερευρωπαϊκής διελεύσεως 66,2/3%, η)ελευθέρας κινηματογραφήσεως εις χώρους δι’ ους δεν υφίσταται ειδικός περιορισμός και κατόπιν αδείας γενικής λήψεως, εκδιδομένης υπό της Γενικής Γραμματείας Τύπου και Πληροφοριών. 3.Αι εν παρ. 2 ατέλειαι και διευκολύνσεις δύναται να παρέχωνται και υπό τον όρον της αμοιβαιότητος. (Αντί για τη σελ. 381(β) Σελ. 381(γ) Τεύχος ΙΒ-6-1 Σελ. 103 Δημοσιογραφικό Επάγγελμα 18.Φ.β.1 Επαγγελματικαί οργανώσεις ανταποκριτών Άρθρ.23.-1.Οι εν Ελλάδι ανταποκριταί των αλλογλώσσων εφημερίδων, περιοδικών δημοσιογραφικών πρακτορείων, σταθμών ραδιοφωνίας, σταθμών τηλοψίας και εταιριών, κινηματογραφικών επικαίρων, ασχέτως ιθαγενείας αυτών, δύναται να συστήσουν ιδίαν επαγγελματικήν δημοσιογραφικήν οργάνωσιν. 2.Ωσαύτως οι εν Ελλάδι μόνιμοι ανταποκριταί των ελληνογλώσσων εφημερίδων και περιοδικών της αλλοδαπής δύνανται να συστήσουν ιδίαν επαγγελματικήν δημοσιογραφικήν οργάνωσιν υπό την επωνυμίαν «Ένωσις Ανταποκριτών Ελληνικού Τύπου του Εξωτερικού». 3.(Κατηργήθη δια του άρθρ. 1 Νόμ. 780/1978). Άρθρ.24-28.(Κατηργήθησαν δια του άρθρ. 1 Νόμ. 780/1978, κατωτ. αριθ.2). Καταργούμεναι διατάξεις Άρθρ.29.-(1.Από της ενάρξεως ισχύος του παρόντος καταργείται πάσα διάταξις αντικειμένη εις τας επί μέρους διατάξεις τούτου, ιδία δε: α)ο Α.Ν. 1093/1938 «περί δημοσιογραφικών οργανώσεων», ως ετροποποιήθη και συνεπληρώθη μεταγενεστέρως, πλην του άρθρ. 54, παραμένοντος εν ισχύι, 2.το άρθρ. 32 του Α.Ν. 1169/1938 «περί συμπληρώσεως κειμένων διατάξεων, αφορωσών αρμοδιότητας Υφυπουργείου Τύπου και Τουρισμού», γ)ο Α.Ν. 1683/1939 «περί τροποποιήσεως και συμπληρώσεως διατάξεών τινων των Α.Ν. 1092/1938 περί Τύπου και 1092/1938 «περί δημοσιογραφικών οργανώσεων», δ)το άρθρ. 9 του Α.Ν. 2176/1940 «περί συστάσεως Ταμείου Ασφαλίσεως Ιδιοκτητών, Συντακτών και υπαλλήλων Τύπου κ.λπ.», ε)το Ν.Δ. 322/1941 «περί τροποποιήσεως και συμπληρώσεως διατάξεων των περί Τύπου και δημοσιογραφικών οργανώσεων νόμων», ς)το Ν.Δ. 430/1941 «περί τροποποιήσεως και συμπληρώσεως διατάξεων του Ν.Δ. 322/1941 «περί τροποποιήσεως κ.λπ.», ζ)ο Α.Ν. 444/1945 «περί ρυθμίσεως ζητημάτων τινών του Τύπου», η)η υπ’ αριθ. 7300/368/1963 απόφασις του υφυπουργού Οικονομικών, θ)η παρ. 8 του άρθρ. 9 του Νόμ. 4464/1965, ι)η παρ. 3 του άρθρ. 11 του Ν.Δ. 656/1948, ως συνεπληρώθη δια του άρθρ. 15 παρ. 1 του Νόμ. 2281/1952, προσθέσαντος τας παρ. 3, 4, 5 και 6. 2.Δεν θίγονται δια του παρόντος ειδικώς ισχύουσαι κοινωνικοασφαλιστικαί διάταξεις περί δημοσιογράφων. Σελ. 382(γ) Τεύχος ΙΒ-6-1 Σελ. 104 Αι παρ. 1 και 2 κατηργήθησαν δια του άρθρ. 1 Νόμ. 780/1978 χωρίς να επανέλθουν εν ισχύι τα δι’ αυτών καταργηθέντα νομοθετήματα. 3.Διατηρούνται εν ισχύι, ο Νόμ. 1798/1951, το Ν.Δ. 3619/1956, ως και ο Νόμ. 4041/1960, πλην του άρθρ. 12 όπερ καταργείται. Άρθρ.30.-Η ισχύς του παρόντος άρχεται από της 1ης του επομένου της δημοσιεύσεώς του μηνός. 